ጠቅላይ ሚኒስትር ዶ/ር አብይ ከቢል ጌትስ ጋር ተወያዩ
ጠቅላይ ሚኒስትር ዶክተር አብይ ቢሊየነሩን ቢል ጌትስን በጽህፈት ቤታቸው ተቀብለው ውይይት አድርገዋል፡፡ውይይቱ ባሳለፍነው ጥር ወር በስዊዘርላንድ ዳቮስ የቀጠለ ሲሆን በወቅቱ የቢልና ሚሊንዳ ጌትስ ፋውንዴሽን ተባባሪ ሊቀመንበር ከሆኑት ቢል ጌትስ ጋር ተገናኝተው መወያየታቸው ይታወሳል።በውይይታቸውም በግብርና፣ መስኖና ቴክኖሎጂ ዘርፎች ለመተባበር መስማማታቸው የሚታወስ ነው፡፡እንዲሁም ጠቅላይ ሚኒስትር ዶክተር አብይ የቢልና ሚሊንዳ ጌትስ ፋውንዴሽን በኢትዮጵያ በጤና፣ ግብርና እና አቅም ግንባታ ዘርፎች ለሚያደርገው ድጋፍ አመስግነዋል።ቢሊየነሩ በ32ኛው የመሪዎች ጉባኤው ላይ ይታደማሉም ተብሎ ይጠበቃል፡፡ (ምንጭ፡-የጠቅላይ ሚኒስትር ጽ/ቤት)